Seld tibadutin yezrin nessaweḍ ɣer tbadut n umyeḍres d assaɣ yezdin sin neɣ ugar, yezmer ad yili d assaɣ ibanen neɣ d win ur nban ara ilmend n talɣiwin n umyeḍres tabdert, tasɣilt, aleqqem, takerḍa, akken i d-nebder assaɣen n ussudem.Ɣer-s newwi-d awal ɣef tmedyazt tatrart d leṣṣnaf-is, syin akkin nesegza-d tiwsatin n tsekla tamensayt s telqayt, ɣer taggara nmeslay-d ɣef tmedurt n umyaru iɣef tebna tezrawt-agi.